[{"text_idx": "#000001", "text": "La malfrua raporto de TEJO pri 2020 ne imponas"}, {"text_idx": "#000002", "text": "TEJO scias preskau\u0306 nenion pri siaj landaj sekcioj. El impona listo de komisionoj multaj ekzistis nur surpapere. Ankau\u0306 Pasporta Servo efektive c\u0302esis aktivi. Tamen Robert Nielsen trovis ankau\u0306 kelkajn pozitivajn novaj\u0302ojn en la jara raporto de TEJO pri 2020, kiu aperis kvar monatojn tro malfrue."}, {"text_idx": "#000003", "text": "Kiaj estas la stato kaj farto de TEJO? C\u0302u g\u0302i bone progesas kaj reprezentas siajn membrojn au\u0306 c\u0302u g\u0302i stagnas? Por respondi kaj informi, TEJO c\u0302iujare publikigas la jarraporton, raporton de estraranoj kaj komisiitoj pri c\u0302io kion TEJO faris dum la jaro. Lau\u0306 la regularo, la jarraporto devas esti sendita al la komitato antau\u0306 la 31-a de marto, sed kiel dum pasintaj jaroj, g\u0302i malfruis plurajn monatojn."}, {"text_idx": "#000006", "text": "Unue, necesas klarigi ke TEJO havis du estrarojn en 2020: la mandato de la dua estraro komencig\u0302is je la 1-a de septembro post elektoj en julio. Por vere prijug\u0302i TEJO-n, oni devas atenti ne nur tion, kio estas skribita en la raporto, sed ankau\u0306 tion, kio ne estas skribita."}, {"text_idx": "#000008", "text": "Kompreneble la pandemio malhelpis aktivadon kaj nuligis renkontig\u0302ojn, sed TEJO dau\u0306rigis sian laboron. La jarraporto c\u0302efe temas pri raportoj de konferencoj, kunsidoj kaj subvencioj. La raporto agnoskas la gravecon de eksteraj subvencioj: \u201cEn 2020 la c\u0302efaj enspezoj de TEJO venis de subvencioj\u201d."}, {"text_idx": "#000009", "text": "C\u0302u tiu estas la c\u0302efa agado de TEJO? Reprezenti niajn lingvon kaj movadon c\u0302e internaciaj konferencoj certe estas grave kaj oni bezonas kunsidojn por organizi ion ajn, sed c\u0302u tiuj estu la unuaj prioritatoj? C\u0302u oni tiom fokusig\u0302u pri proceduroj anstatau\u0306 la celo? C\u0302u la kunsidoj ig\u0302as la celo anstatau\u0306 la vojo al la celo?"}, {"text_idx": "#000010", "text": "La estraro ne estas la sola parto de TEJO, gravas ankau\u0306 la komisionoj. Teorie, ili estas grupoj en kiuj membroj povas kunlabori por realigi la celojn de la asocio. En 2020 estis iom malklara sistemo de c\u0302irkau\u0306 15 komisionoj, interesgrupoj kaj laborgrupoj, kiu poste estis reordigita al nova strukturo de ok komisionoj kun kelkaj branc\u0302oj."}, {"text_idx": "#000012", "text": "Aliaj grupoj suferis pro la pandemio: \u201cRilate al la Kovim-19-pandemio, la komisiono pri Movig\u0302ebloj ne ekzistis dum 2020.\u201d Ankau\u0306 Pasporta Servo efektive c\u0302esis aktivi: \u201cTial nenio rimarkinda okazis rilate al Pasporta Servo.\u201d"}, {"text_idx": "#000014", "text": "Estas kvazau\u0306 tradicio por komitatkunsidoj de TEJO anonci planojn por la Junaj Amikoj de Esperanto, sed kvankam pasis pluraj jaroj, dau\u0306re ne estas ajna strukturo au\u0306 komitatano por ili. \u201cPost la halto en la laboro la jaron antau\u0306e la laboro pri Junaj Amikoj de Esperanto ne multe antau\u0306eniris. La c\u0302efa kialo estis, ke la retpag\u0302o kiu kolektis ilin ne plu funkciis.\u201d"}, {"text_idx": "#000015", "text": "La raportoj de la komisionoj sekvas la saman formon. Antau\u0306 la nova estraro, nenio okazis. Poste oni kreis telegram-grupon, disdonis titolojn kaj organizis kunsidojn. Sed kiom da homoj partoprenis la kunsidojn? Kutime la komisionoj estas tiel malgrandaj ke c\u0302iu membro ricevas titolon."}, {"text_idx": "#000016", "text": "Telegramo estas populara aplikaj\u0302o inter junaj esperantistoj, sed ne c\u0302iuj uzas g\u0302in. Tamen, g\u0302i estas la sola forumo por preskau\u0306 c\u0302iu komisiono, do se oni ne havas la aplikaj\u0302on, oni ne povas ricevi informon de la komisionoj. La Telegram-grupoj plejparte havas malpli ol 20 membrojn, sed ec\u0302 en tiuj, preskau\u0306 c\u0302iuj mesag\u0302oj venas de du au\u0306 tri homoj. Ofte pasas semajnoj au\u0306 ec\u0302 monatoj sen komento."}, {"text_idx": "#000018", "text": "La komisiono por Landa kaj Faka Agado estas unu el la plej gravaj komisionoj sed suferas pro vakaj postenoj. Ne estas iu G\u0302enerala Komisiito por la komisiono au\u0306 vickomisiito por Eu\u0306ropo, malgrau\u0306 ke la plimulto de landaj sekcioj de TEJO bazig\u0302as en Eu\u0306ropo."}, {"text_idx": "#000019", "text": "Estas bona novaj\u0302o en la raporto: unu nova landa sekcio, la Junulara Esperantista de Tanzanio Organizo (JETO) alig\u0302is. Krome oni trovis kelkajn novajn vickomisiitojn (ec\u0302 du por Afriko, tradicie la plej malforta kontinento por TEJO), kaj KODEJO 2018 (La Kompleta Demandaro por Esperantaj Junularaj Organizoj) aperis, tamen du jarojn malfrue."}, {"text_idx": "#000020", "text": "Malgrau\u0306 la novaj vickomisiitoj, la parto pri landa agado en Afriko kaj Ameriko en KODEJO estas malplena, kaj estas neniu por raporti pri Eu\u0306ropo. Estas iom da informoj pri landa agado en Azio, sed estas nenio pri la stato de la landaj sekcioj kaj iliaj agadoj."}, {"text_idx": "#000021", "text": "Tio estas, c\u0302ar TEJO scias preskau\u0306 nenion pri siaj landaj sekcioj. Oni ne scias ec\u0302 kiom da landaj sekcioj TEJO efektive havas. C\u0302irkau\u0306 duono el la landaj sekcioj en la retejo de TEJO efektive ekzistas nur surpapere."}, {"text_idx": "#000022", "text": "TEJO havas milojn da membroj, do kion g\u0302i faras por ili? La jarraporto temas pri malgranda grupo de mapli ol 50 homoj, do se vi estas ordinara membro de TEJO, c\u0302u g\u0302i gravas al vi? C\u0302u la agado iel rilatas al vi?"}, {"text_idx": "#000024", "text": "La jarraporto de TEJO 2020"}, {"text_idx": "#000026", "text": "Chronica publicate in Panorama in interlingua no.1, 2019"}, {"text_idx": "#000032", "text": "Forsan in certe casos, ma non omne. Que nos non oblida que Vivaldi era quasi toto incognite usque al annos 1920, post que ille habeva cadite in oblivion post su morte. Su popularitate immense cresceva solo post le secunde guerra mundial."}, {"text_idx": "#000039", "text": "UEA devas kapabli mem prizorgi siajn c\u0302efajn taskojn kaj ne disdoni ilin al eksteruloj. Tion opinias \u0141ukasz Z\u0307ebrowski, kiu antau\u0306 preskau\u0306 unu jaro sendis al la estraro de UEA proponon pri oficejo en Varsovio. G\u0302i estas unu el la alternativoj, pri kiuj la komitato de UEA ne estis informita, kiam la estraro prezentis sian planon pri la sorto de la Centra Oficejo."}, {"text_idx": "#000041", "text": "En au\u0306gusto 2020, lastmomente antau\u0306 la komitata kunsido, la estraro de UEA post pli ol duonjara meditado publikigis la tiamajn rekomendojn de la financa komisiono por resanigo de la ekonomio de la asocio. Lau\u0306 tiu dokumento, la leg\u0302a sidejo de UEA restu en Nederlando, sed oni \u201cserioze konsideru\u201d kreon de oficejo au\u0306 oficejoj en malpli kostaj landoj."}, {"text_idx": "#000042", "text": "Inter eblaj lokoj estis menciitaj Slovakio (Nitra), Pollando (Bjalistoko) kaj Kroatio (apud Bjelovar). Jam tiam la komisiono konsideris plej praktika la solvon en Slovakio, \u201cpri kiu la diskutoj pli multe progresis (interalie ankau\u0306 inter la vicprezidanto Fernando Maia kaj Peter Bala\u0301z\u030c)\u201d."}, {"text_idx": "#000043", "text": "Reage al tio, en septembro 2020 la konata Varsovia esperantisto \u0141ukasz Z\u0307ebrowski sendis al la estraro de UEA 14-pag\u0302an, detalan proponon pri oficejo en Varsovio. Lau\u0306 la propono Varsovio bone tau\u0306gus por UEA, c\u0302ar tie eblus relative malmultekoste havigi ejon kaj dungi kompetentan laborforton."}, {"text_idx": "#000044", "text": "Krome en Varsovio estas relative multaj esperantistoj, la urbo estas facile atingebla el multaj lokoj en la mondo, kaj kiel c\u0302efurbo en Eu\u0306ropa Unio g\u0302i lau\u0306 Z\u0307ebrowski estus prestig\u0302a adreso por internacia organizaj\u0302o kiel UEA. \u201cTion ne eblas diri pri aliaj konsiderataj lokoj\u201d, li skribas en sia propono."}, {"text_idx": "#000046", "text": "Libera Folio: Kial via propono estus pli bona por UEA ol tiu nun prezentita?"}, {"text_idx": "#000049", "text": "\u2013 Lau\u0306 mia propono UEA ne subkontraktus siajn taskojn al aliaj. UEA povus malfermi oficejon en Varsovio, kie g\u0302i plenumus la g\u0302isnunajn taskojn, sed je pli moderaj prezoj. C\u0302io tamen esence plu apartenus al UEA \u2013 kaj la respondeco, kaj la aldona profito kiun c\u0302i tiu loko povus porti al UEA. Varsovio estas pli oportuna lau\u0306 kelkaj vidpunktoj, ekzemple c\u0302ar g\u0302i estas pli facile atingebla."}, {"text_idx": "#000050", "text": "\u2013 Tio ebligus ne nur dau\u0306rigi la g\u0302isnunajn agadojn, sed ankau\u0306 entrepreni novajn iniciatojn: lau\u0306 mia plano la oficejo ig\u0302us vigla koro de la asocio, en kiu okazus trejnadoj, seminarioj kaj lingvoekzamenoj. Mi kredas, ke UEA bezonas tion, ne nur por limigi la kostojn, sed ankau\u0306 por montri al la membroj kaj aktivuloj, ke la organizo ne disfalas, sed g\u0302i havas eblon kaj povon reale kreski. Aldona valoro de la propono estas, ke oni povus realigi tion en loko simbola kaj aparte grava en la historio de la movado."}, {"text_idx": "#000055", "text": "\u2013 C\u0302ar lau\u0306 mia propono UEA konservus siajn tradiciajn taskojn kaj strukturon, g\u0302i ne estas tiel rapide aplikebla kiel simpla transdono de la tuto al iu alia. Krome, E@I jam antau\u0306 la publikigo de la raporto movig\u0302is al nova, pli granda oficejo kun apuda domo por volontuloj \u2013 tion Varsovio kompreneble ne havas c\u0302i-momente, sed se oni sukcesis en Slovakio, mi ne vidus problemon ac\u0302eti au\u0306 lui tau\u0306gan lokon en Varsovio. En mia propono mi skizis la situacion pri la Varsovia merkato de nemoveblaj\u0302oj kaj prezentis kelkajn eblojn."}, {"text_idx": "#000056", "text": "\u2013 Kompreneble, la realigo de la Varsovia propono ne estus ebla de unu tago al alia kaj necesus unue profundigi miajn esplorojn por elekti la plej tau\u0306gajn solvojn. La tempo por tio ja ne mankis. Se la estraro donus al c\u0302i tiu propono pli da atento kaj jam antau\u0306 preskau\u0306 unu jaro decidus pli serioze konsideri g\u0302in, eble jam ekzistus kompleta, tuj aplikebla propono, same kiel tio okazis pri E@I. Lau\u0306 mi ankorau\u0306 ne estas tro malfrue, c\u0302ar se oni dedic\u0302os pli da tempo nun, oni povas elekti solvon kiu longperspektive estus por UEA multe pli bona ol tiu, kiun oni nun emas realigi."}, {"text_idx": "#000057", "text": "C\u0302u vi iel kontaktis kun PEA (la landa asocio de UEA) pri via propono? Se jes, kiel PEA sintenas?"}, {"text_idx": "#000058", "text": "\u2013 Mia kontakto kun PEA dume estis nur je neformala nivelo, c\u0302ar ja mankis verda lumo de la UEA-estraro por engag\u0302i pli da homoj en la aferon. Se aperus interesig\u0302o UEA-flanke, mia plano estis organizi iom pli grandan teamon (inkluzivante ankau\u0306 la aktivulojn de PEA kaj PEJ) por esplori kaj detali la proponon."}, {"text_idx": "#000061", "text": "Desde quelc mensus yo have un nov amato. Til nu noi solmen incontrat nos sin nor families. To ne esset possibil pro li restrictiones de pandemie. Ma finalmen Frederic hat invitat me por conossentar su familie. Yo esset vermen felici e fier pri to."}, {"text_idx": "#000068", "text": "\u201dOni devas savi la Esperantan heredaj\u0302on\u201d"}, {"text_idx": "#000071", "text": "\u2013 Ni krome preparas konservoprojekton pri la vojag\u0302o de Lucien Pe\u0301raire (1928-1932), iom kompleksa kaj ambicia el la vidpunkto de ciferecaj kultursciencoj. Paralele al tiuj esplorprojektoj nia celo estas kontribui al komunumo de esplorantoj pri la historio de Esperanto, rakontas Pascal Dubourg Glatigny."}, {"text_idx": "#000073", "text": "Lastatempe ankau\u0306 Javier Alcalde estis gastoprofesoro c\u0302e EHESS kaj prelegis pri Esperantaj temoj. En proksimaj tagoj en Berlino okazos la unua ero en serio de seminarioj organizataj de EHESS kunlabore kun la universitatoj de Bonn kaj St Andrews por enkonduki studentojn al la historio de Esperanto."}, {"text_idx": "#000074", "text": "Tuj post la unua seminario Pascal Dubourg Glatigny organizos simpozion por diskuti pli larg\u0302e la signifon de la arkivoj por la historio de Esperanto kaj por prezenti la nunan situacion de iuj gravaj arkivoj. Centra temo certe ig\u0302os la estonta sorto de la biblioteko kaj arkivo de UEA."}, {"text_idx": "#000076", "text": "\u2013 Post jardekoj da neglekto de sia historia havaj\u0302o UEA trovig\u0302as antau\u0306 la muro. Praktike ekzistas tri opcioj kiuj aktuale estas diskutataj. Unue, UEA povus mem konservi la dokumentaron kaj fine starigi profesiajn bibliotekon kaj arkivon. Tiucele g\u0302i devus dedic\u0302i la tuton de sia malgranda kapitalo kaj rezigni pri aliaj movadaj iniciatoj. Tio signifus ke Esperanto estas afero de la pasinteco kaj ne de la estonteco."}, {"text_idx": "#000085", "text": "La nuna plano estas portempe deponi la duoblaj\u0302ojn ie en Slovakio. Tio apenau\u0306 estas pli bona ol la nuna situacio, c\u0302u? Pakado kaj transporto riskas difekti la materialon."}, {"text_idx": "#000086", "text": "\u2013 Tio veras, sed eble intertempe estos trovata la dua hejmo. Ja la translokado al Slovakio au\u0306 alia stokejo ne okazos morgau\u0306. UEA havas sian ritmon, kaj tiuj intertraktadoj estas komplikaj, c\u0302ar supozeble ne multas la bibliotekoj en la mondo kiuj pretas investi grandegajn monsumojn por konservi la esperantan heredaj\u0302on."}, {"text_idx": "#000087", "text": "En la 1930-aj jaroj la arkivo de UEA trovig\u0302is en plorinda stato. Foto: Revuo Esperanto 1937."}, {"text_idx": "#000094", "text": "Dezirantoj povas sekvi la Berlinan seminarion kaj la postan simpozion rete. Por tion fari necesas anticipe alig\u0302i. La seminario estas plurlingva, sen traduko."}, {"text_idx": "#000095", "text": "Illa entrava al jardin del peccatos,vidente omne le arbores tentante, con fructos preste a recoltar:Pomos, granatas, piras e persicas."}, {"text_idx": "#000100", "text": "Hora post hora passava.Le vespere arrivava.Illa perdeva su via inter arbores. Le amico la non plus poteva vider."}, {"text_idx": "#000101", "text": "Spero desertava le amico.Su lacrimas cadeva al solo.Ille collabeva sur le terra.Desperantia le cunava al somno."}, {"text_idx": "#000102", "text": "In sonios ille audiva un susurro:\u201dLeva te, et entra in le jardin!\u201dIlle se levava e aperiva le porta.In le fundo stava un femina, belle e clar."}, {"text_idx": "#000104", "text": "\u201dTu la deberea habite repudiatejam ante longe tempore.Totevia tu la conservavaassi como illa serea le sol femina.\u201d"}, {"text_idx": "#000105", "text": "\u201dNunc il es troppo tarde.Io es morte, tu vide mi spirito,e detra me jace le perfide femina,illa se torque in agonia al solopost mangiar fructo venenose.\u201d"}, {"text_idx": "#000109", "text": "Ille era tormentate, se torqueva al terra,luctava e agonisava tote le nocte,e in le prime luce del auroralento le vita le quitava."}, {"text_idx": "#000110", "text": "Su spirito lassava su corpore,ascendeva al distante firmamento,e ibi, baniante in le radios del sol matutin,ille videva le femina que era su ver amor.Despero se cambiava a beate felicitate.Ille ascendeva ancora plus,e se univa con illa in le celo le plus alte."}, {"text_idx": "#000112", "text": "Maia: Oni ne findecidis pri la vendo de la CO"}, {"text_idx": "#000113", "text": "Antau\u0306 semajno la estraro de UEA prezentis al la komitato planon, lau\u0306 kiu la konstruaj\u0302o de la Centra Oficejo en Roterdamo estu vendita por miliono da eu\u0306roj. Alternativoj mankas en la prezentita plano, sed lau\u0306 vicprezidanto Fernando Maia oni plu esploros, c\u0302u tamen anstatau\u0306 vendi eblos ludoni la konstruaj\u0302on. Lau\u0306 li, la estraro nenion trudas al la komitato."}, {"text_idx": "#000116", "text": "Nun, en intervjuo de Libera Folio, la vicprezidanto de UEA tamen diras, ke la estraro planas plu esplori, c\u0302u eblos ludoni la konstruaj\u0302on anstatau\u0306 vendi g\u0302in."}, {"text_idx": "#000119", "text": "\u2013 Pri la pozitiva rezulto de la pasinta jaro, tio eblis pro kelkaj kialoj. Mi kredas, ke Libera Folio mem atentigis pri tio, ke la rezulto estas parte pro la s\u0302tata subvencio pro la pandemio, kiu \u2013 ni esperas \u2013 ne bezonos ripetig\u0302i en la venontaj jaroj. Alia parto estas pro la c\u0302iutaga, senc\u0302esa laborado de homoj, kiuj kunlaboras por varbi alig\u0302ojn kaj donacojn al UEA, je la nivelo de memofero. Kvankam la varbteamo sukcesas teni la membraron stabila kaj sukcesas allogi pli da donacoj, cetere strategie direktitaj c\u0302efe al la g\u0302enerala kaso, tio ne spegulas dau\u0306ripovan situacion. Do la financa situacio de UEA restas sufic\u0302e defia."}, {"text_idx": "#000121", "text": "Se ja necesas vendi la oficejan domon, kial oni ne serc\u0302as ac\u0302etanton en la malferma merkato? Kiel oni alikaze scias, ke ne eblas ricevi pli da mono? Kaj kiel entute la firmao kiu proponis ac\u0302eti la domon, eksciis, ke g\u0302i estas ac\u0302etebla?"}, {"text_idx": "#000125", "text": "Kial la estraro do ne pli zorge esploris ekzemple la proponon transloki la oficejon al Varsovio? Por tiu celo g\u0302i ja havis preskau\u0306 tutan jaron je sia dispono."}, {"text_idx": "#000127", "text": "Sed tiu propono estis sendita al la estraro la 13-an de septembro 2020. C\u0302u ne de tiam pasis preskau\u0306 tuta jaro?"}, {"text_idx": "#000136", "text": "Antau\u0306 kvar jaroj aperis populara komputila ludo, kiu kas\u0302e instruas Esperanton. En la ludo la lingvo nomig\u0302as Juliamo. Nun aperis la sekva parto en la serio, unue japane kaj poste angle. Esperanto plu havas gravan rolon en la ludo \u2013 kaj dau\u0306re ne nomig\u0302as Esperanto."}, {"text_idx": "#000137", "text": "En 2017 aperis la unua, japanlingva versio de komputila ludo, kiu instruas Esperanton per animea rakonto. En 2019 aperis angla versio, kun la titolo The Expression: Amrilato. Pri g\u0302i raportis Libera Folio."}, {"text_idx": "#000138", "text": "Pro la sukceso de la ludo, oni tradukis ankau\u0306 la sekvan ludon al la angla kaj eldonis g\u0302in en julio 2021, kun la titolo Distant Memoraj\u0302o. Ni intervjuis la teamon c\u0302e MangaGamer, kiu laboris pri ambau\u0306 ludoj: Michael Hogan, tradukisto, Tania Jensen, redaktoro kaj J-MENT, lud-designisto kaj verkisto."}, {"text_idx": "#000142", "text": "Kiel la ludo uzas Esperanton? C\u0302u g\u0302i instruas Esperanton samkiel la unua ludo faris?"}, {"text_idx": "#000145", "text": "J-MENT: C\u0302ar mi supozas ke la ludanto jam spertis The Expression: Amrilato, la enahavo de c\u0302i tiu ludo estas pli fokusita al la \u201cAlternativa Mondo\u201d. Mi tranc\u0302is la studadon al la baza minimumo kaj fokusig\u0302is al la rakontoj de la roluloj, ekzemple Kanako, kiu havis nur flankan rolon en la unua ludo kiel \u201ciu kiu parolas nur la lingvon de la alternativa mondo\u201d. C\u0302ar Kanako ne estas amikema, s\u0302i uzas la alternativan lingvon al Rin senhezite. Se vi povas kompreni s\u0302iajn vortojn en la lingvo \u201dJuliamo\u201d sen vortaro, tio signifas, ke vi tre bone lernis Esperanton."}, {"text_idx": "#000146", "text": "C\u0302u estis defioj pri la uzo de Esperanto? C\u0302u estis defioj uzi tri lingvojn?"}, {"text_idx": "#000150", "text": "Kia vi trovis la reagon de la esperantista komunumo al la unua ludo? C\u0302u tiu influis kiel vi uzis la lingvon en la nova ludo?"}, {"text_idx": "#000151", "text": "J-MENT: \u2013 Kiam la ludo aperis, g\u0302i estis aprezata de la japana esperantista komunumo. Kelkaj scivolaj esperantistoj ac\u0302etis la ludon. Iuj entuziasmaj s\u0302atantoj provis lerni Esperanton kaj faris ekzamenon. La kreintoj kaj ludantoj estis invititaj al Esperanto-renkontig\u0302oj. Iuj esperantistoj venis por saluti la kreintojn c\u0302e renkontig\u0302oj por s\u0302atantoj. Ec\u0302 kvar jarojn post la eldono de la ludo en Japanio, ankorau\u0306 estas tiaj renkontoj inter esperantistoj kaj ludantoj. C\u0302ar c\u0302i tio okazis dum la evoluigado de la ludo, tre altnivela Esperanto aperas en g\u0302i."}, {"text_idx": "#000152", "text": "C\u0302u vi planas iel plu interagi kun la Esperanta komunumo?"}, {"text_idx": "#000153", "text": "J-MENT: Informoj pri la ludo jam aperis en komunikoj de UEA, do eblas por aliaj arang\u0302oj okazi. Estus amuze, se ni povus fari ion kun UEA."}, {"text_idx": "#000155", "text": "Latino ego parla, le lingua de Roma."}, {"text_idx": "#000156", "text": "Al stratas de Roma ego ambula"}, {"text_idx": "#000159", "text": "si ego parla le lingua del anglos."}, {"text_idx": "#000162", "text": "Le pluvia cade tote le nocteLe guttas batte contra le fenestraInsomne io jace in lectoaudiente diffuse tonitro in distantia"}, {"text_idx": "#000163", "text": "Le pluvia cade tote le nocteAqua lava via le tracias de nostre amordel stratas ubi nos tante vices promenavaparlante del mysterios del vita"}, {"text_idx": "#000164", "text": "Le pluvia cade tote le nocteAqua lava via mi lacrimasLe memoria del sol del die passatedole in mi anima"}, {"text_idx": "#000165", "text": "Nostre amor se ha necateIllo nunquam apprendeva como natarDeman illo sera sepeliteIo sape que mi dolo es plus grande que le tue"}, {"text_idx": "#000168", "text": "43 komitatanoj c\u0302eestis la sabatan kunsidon de la komitato de UEA."}, {"text_idx": "#000169", "text": "La sabata trihora kunsido de la komitato de UEA faris neniujn formalajn decidojn, sed la reagoj de la komitatanoj al la 14-pag\u0302a sekreta plano de la estraro montris, ke la c\u0302efsidejo de la asocio en Nieuwe Binnenweg povos esti vendita sen fortaj protestoj flanke de la komitato. Lau\u0306 la estraro ec\u0302 ne estos bezonata komitata decido pri la proponataj drastaj pas\u0302oj \u2013 c\u0302io asertite okazas ene de la kompetento de la estraro kaj g\u0302enerala direktoro."}, {"text_idx": "#000171", "text": "Pro malbona preparado la komitato ne sukcesis aprobi novan landan asocion (Tanzanio) nek novan fakan asocion (Esperanto kaj libera scio). Ankau\u0306 proponita nova membro de la financa komisiono ne povis esti aprobita, c\u0302ar ne estis observitaj la postuloj de la elekta regularo."}, {"text_idx": "#000172", "text": "La c\u0302efa temo de la kunsido evidente ig\u0302is la plano de la estraro por plu draste redukti la Centran Oficejon en Roterdamo, vendante la konstruaj\u0302on por iom pli ol unu miliono da eu\u0306roj. La sidejo de la asocio lau\u0306 la plano estonte trovig\u0302u en eksa frizejo, kie estas loko por maksimume kvar laborantoj, dum la historia biblioteko Hector Hodler estu dividita inter Internacia Esperanto-Muzeo en Vieno kaj luota deponejo en Slovakio."}, {"text_idx": "#000177", "text": "C\u0302efe vicprezidanto Fernando Maia prezentis la agadplanon de la estraro por \u201cfinanca resanigo de UEA\u201d."}, {"text_idx": "#000178", "text": "La kongresa fako kaj la libroservo lau\u0306 la plano de la estraro estos transdonitaj al la prizorgo de la entrepreno E@I (Edukado c\u0302e Interreto) en Slovakio. Tio signifas, ke la posteno de konstanta kongresa sekretario c\u0302e UEA (ekde 2003 Clay Magalha\u0303es) estos malfondita, kaj same malaperos la posteno de la prizorganto de la libroservo, kiam la nuna partatempa respondeculo Ionel Onet\u0327 emeritig\u0302os. Li respondecis pri la fako ekde 2002."}, {"text_idx": "#000179", "text": "Tia solvo lau\u0306 vicprezidanto Fernando Maia estos ekonomie pli favora al UEA, pro malpli altaj administraj kostoj, sed krome alportos aliajn avantag\u0302ojn:"}, {"text_idx": "#000180", "text": "\u2013 Se ni movas la kongresan fakon ekster Nederlandon tio estas lau\u0306 nia percepto s\u0302anco por restrukturigi g\u0302in. Ni proponas ke ne plu unu homo sola zorgu pri g\u0302i en la posteno de KKS, sed profesia grupo povu organizi la eventon kiel normale okazas. Ni identigis, ke la plej tau\u0306ga grupo por tion fari estas Edukado c\u0302e Interreto en Slovakio. Ili havas plurajn kvalitojn kiuj montras tiujn kapablojn."}, {"text_idx": "#000181", "text": "La Universalaj Kongresoj restos kongresoj de UEA, sed anstatau\u0306 mem organizi ilin, UEA kontraktos kun E@I kiu respondecu pri la praktika arang\u0302ado, Maia klarigis."}, {"text_idx": "#000182", "text": "\u2013 Granda avantag\u0302o estas, ke ili jam organizas plurajn Esperanto-eventojn, do la kongresa fako de UEA povus reprezentig\u0302i en tiuj arang\u0302oj."}, {"text_idx": "#000184", "text": "\u2013 Se pri la praktika funkciigo de la kongreso kaj g\u0302ia administrado kaj c\u0302io respondecas ekstera instanco, c\u0302u tiu tiam faros kontrakton? Almenau\u0306 grandaj kongresejoj ne pretos fari kontrakton kun E@I, kiu estas tro malgranda, dum UEA estas fidinda, konata kliento en la kongresa mondo."}, {"text_idx": "#000185", "text": "Se aliflanke ankau\u0306 estonte la kontraktojn kun kongresejoj kaj turismaj firmaoj subskribos UEA, la asocio plu havos grandan respondecon, atentigis Buller:"}, {"text_idx": "#000186", "text": "\u2013 Tiam UEA devas ankau\u0306 povi sekvi en la praktiko, ke la ekstera instanco bone plenumas c\u0302iujn kondic\u0302ojn kaj respektas limdatojn, kaj ankau\u0306 ke la gajno el vendo de hotelaj kaj ekskursaj servoj venas centprocente en la kongresan kason, kaj ke ne okazu iuj manipuladoj tie favore al la ekstera instanco."}, {"text_idx": "#000187", "text": "Vicprezidanto Fernando Maia respondis, ke UEA ne intencas permanente transdoni iujn fakojn al E@I, sed ke temas pri tempe limigitaj kontraktoj, kiujn oni kaze de neceso povos c\u0302esigi. Samtempe li akcentis, ke pro la financa situacio de UEA nepras rapide entrepreni decidajn pas\u0302ojn:"}, {"text_idx": "#000189", "text": "Michela Lipari scivolis, kun kiom da perantoj la organizantoj de la planata UK en Torino devos intertrakti, se UEA pro malkontento pri E@I subite decidos transdoni la kongresan fakon al alia ekstera organizaj\u0302o."}, {"text_idx": "#000194", "text": "En majo la estraro tamen fieris pri tio, ke la asocio en 2020 ne plu havis deficiton, sed male la enspezoj (antau\u0306 kreo de rezervoj) superis elspezojn je 41 354,15 eu\u0306roj. Konsiderante tion, la aserto pri nepra urg\u0302o vendi la domon s\u0302ajnas troigita."}, {"text_idx": "#000196", "text": "\u2013 Nuntempe malmulte da homoj laboras en la oficejo. Ni planas movi la kongresan fakon, la libroservon kaj la bibliotekon. Ne sencos teni la domon kiel g\u0302i estas nun. Iom g\u0302ustatempe venis neatendite tiu propono pri ac\u0302eto. Ni ne serc\u0302is pri tio, temas pri komerca grupo kiu alvenas al Roterdamo kaj deziras ac\u0302eti nemoveblaj\u0302ojn pro movo el Britio."}, {"text_idx": "#000197", "text": "La firmao anoncis sian pretecon ac\u0302eti ambau\u0306 domojn de UEA (Centran Oficejon kaj Volontulan domon) por 1,425 milionoj da eu\u0306roj, au\u0306 nur la Centran Oficejon por 1,07 milionoj da eu\u0306roj."}, {"text_idx": "#000200", "text": "Se la Centra Oficejo estos vendita, la oficiala sidejo de UEA plu povos resti en Roterdamo. Tiukaze g\u0302i trovig\u0302os en la eksa frizejo en la teretag\u0302o de la Volontula domo en Nieuwe Binnenweg 430. Tie lau\u0306 g\u0302enerala direktoro Martin Scha\u0308ffer povas samtempe labori maksimume kvar homoj. C\u0302ar li mem ne laboras en Roterdamo, post transdono de la libroservo kaj kongresa fako al ekstera firmao UEA tamen efektive havos nur unu dungiton en Roterdamo."}, {"text_idx": "#000201", "text": "Orlando Raola opiniis, ke ne estas bezonata plia kunsido de la komitato."}, {"text_idx": "#000203", "text": "Rube\u0301n Luis Sa\u0301nchez, komitatano A por Argentino, demandis kiel la komitato traktu la proponojn prezentitajn en la laborplano de la estraro:"}, {"text_idx": "#000205", "text": "Fernando Maia klarigis, ke tio ne estos bezonata:"}, {"text_idx": "#000210", "text": "Estrarano Orlando Raola opiniis, ke tute ne necesus kunvoki plian komitatan kunsidon por findiskuti la sorton de la Centra Oficejo kaj aprobi la bug\u0302eton por 2022."}, {"text_idx": "#000212", "text": "Tamen la majoritato de la komitatanoj deziris havi plian kunsidon, kaj g\u0302i okazos la 18-an de septembro. Tiam sendube la komitato post iom pli da grumblado lau\u0306 sia kutimo akceptos la proponon de la estraro, kiu markos la finon de la Centra Oficejo kaj de la biblioteko Hector Hodler."}, {"text_idx": "#000214", "text": "La estraro volas vendi la Centran Oficejon (2021)\nFinancaj rekomendoj perturbis komitatanojn (2020)\nFinanca plano tro timigis la estraron de UEA (2020)\nKvin oficistoj de UEA trafitaj de la reduktoj (2019)\nNeniuj maldungoj en la Centra Oficejo (2011)"}, {"text_idx": "#000216", "text": "La estraro de UEA volas fermi kaj vendi la sidejon de la asocio en Nieuwe Binnenweg. En Roterdamo restu nur la administra kaj financa fakoj, kiuj funkciu en eksa frizejo en la Volontula domo. La propono estis prezentita en 14-pag\u0302a sekreta dokumento, sendita al la komitatanoj de UEA nur kelkajn horojn antau\u0306 la sabata kunsido de la komitato."}, {"text_idx": "#000217", "text": "La domo en Niewe Binnenweg 176 estas la c\u0302efa sidejo de UEA ekde 1962. G\u0302i estis kelkfoje alkonstruita kaj renovigita por la bezonoj de la asocio."}, {"text_idx": "#000218", "text": "Diskutoj pri la sorto de la Centra Oficejo en Roterdamo aperadas de multaj jaroj, precipe post kiam la estraro de UEA decidis draste redukti la kvanton de oficistoj por s\u0302pari monon. En au\u0306gusto 2020 la prezidanto de UEA, Duncan Charters, tamen diris, ke nun ne estas oportuna momento vendi la domon."}, {"text_idx": "#000220", "text": "En ampleksa dokumento sendita al la komitatanoj nur kelkajn horojn antau\u0306 la komenco de la sabata komitata kunsido la estraro proponas, ke la konstruaj\u0302o estu vendita kaj la libroservo transdonita al la organizaj\u0302o E@I en Slovakio."}, {"text_idx": "#000221", "text": "Krome E@I lau\u0306 la propono transprenu ankau\u0306 la kongresan fakon de UEA. Tia solvo s\u0302ajne estas preparata jam de longe, c\u0302ar jam en marto E@I lau\u0306 informoj de Libera Folio komencis translokig\u0302on al nova, multe pli granda ejo."}, {"text_idx": "#000222", "text": "Tiam disvastig\u0302is famoj, ke g\u0302uste E@I transprenos iujn funkciojn de la Centra Oficejo, sed respondeculoj ne respondis al demando de Libera Folio. La fakto de la translokig\u0302o estis konfirmita en julio."}, {"text_idx": "#000224", "text": "La Volontula domo de UEA, c\u0302e la adreso Nieuwe Binnenweg 430 en Roterdamo, havas areon de 155 kvadrataj metroj kaj kostis 222 500 eu\u0306rojn. En la suba etag\u0302o pli frue trovig\u0302is frizejo. Foto: Google mapoj."}, {"text_idx": "#000233", "text": "Komitatano Ileana Schr\u00f8der opiniis, ke tuta monato tamen ne estas bezonata por pritaksi la novajn proponojn."}, {"text_idx": "#000237", "text": "Tion klarigis vicprezidanto Fernando Maia:"}, {"text_idx": "#000243", "text": "TEJO provas kalkuli siajn membrojn"}, {"text_idx": "#000244", "text": "TEJO havas 5 000 membrojn, lau\u0306 nova takso. La plej granda membrokategorio estas \u201deksaj individuaj membroj\u201d. Multaj ne scias, ke ili membras, kaj multaj ne scipovas Esperanton. Nur kvin landaj sekcioj sendis plenajn informojn pri asociaj membroj."}, {"text_idx": "#000245", "text": "Dum multaj jaroj TEJO ne volis au\u0306 povis publikigi informojn pri tio, kiom da membroj g\u0302i efektive havas. Sed finfine, dum la j\u0302usa komitata kunsido, Rogier Huurman, estrarano kaj baldau\u0306a nova g\u0302enerala sekretario, prezentis raporton de la laborgrupo pri membronombro."}, {"text_idx": "#000246", "text": "Lau\u0306 tiu takso TEJO nun havas proksimume kvin mil membrojn, sed preciza nombro dau\u0306re ne haveblas. La plej granda membrokategorio, iom surprize, estas \u201deksaj individuaj membroj\u201d. Homoj, kiuj ne renovigas sian membrecon, nun estas au\u0306tomate aligataj al la asocio en la kategorio \u201dJunaj amikoj de Esperanto\u201d, se ili plu estas TEJO-ag\u0302aj."}, {"text_idx": "#000248", "text": "Oni kolektis \u201djunajn amikojn\u201d per la retejo Esperanto.net kaj persone dum eventoj, c\u0302efe du grandaj arang\u0302oj kadre de Eu\u0306ropa Unio en 2016 kaj 2018. Lau\u0306 informoj donitaj dum la komitata kunsido, oni ial ne plu kolektas \u201djunajn amikojn\u201d per la retejo, kiu cetere dum longa tempo misfunkciis. Tamen la koncerna formularo nun ja alireblas."}, {"text_idx": "#000249", "text": "Kvankam oni kreis la kategorion \u201djunaj amikoj\u201d jam en 2016, TEJO neniam sukcesis krei kontakton kun tiuj \u201dmembroj\u201d. Dum la komitatkunsido en 2018 oni asertis, ke ne eblas kontakti la \u201djunajn amikojn\u201d pro problemoj rilataj al G\u0302DPR."}, {"text_idx": "#000251", "text": "Estas dubinde, c\u0302u la plejparto de la \u201djunaj amikoj\u201d entute scias, ke ili estas konsiderataj membroj de TEJO, kaj c\u0302u tiu membreco signifas ion ajn al ili. C\u0302ar la kategorio estas por homoj kiuj interesig\u0302as pri Esperanto, sed ne scipovas la lingvon, por kontakti ilin necesus traduki c\u0302iun mesag\u0302on al kelkdek lingvoj."}, {"text_idx": "#000252", "text": "Tamen inter la \u201djunaj amikoj\u201d estas ankau\u0306 homoj, kiuj ja scias Esperanton. En 2019, la komitato decidis, ke c\u0302iu individua membro de TEJO kies membreco eksvalidig\u0302as, au\u0306tomate ig\u0302os \u201djuna amiko\u201d kaj tiel restos membro, se ne estos eksplicita peto pri eksmembrig\u0302o."}, {"text_idx": "#000255", "text": "Albert Stalin Garrido, la estrarano pri landa kaj faka agado, informis ke oni ankorau\u0306 ne scias kiom da asociaj membroj TEJO havas, c\u0302ar malpli ol duono de la landaj sekcioj respondis al petoj de TEJO. Landaj sekcioj ofte ne g\u0302isdatigas sian membroliston kaj havas neformalan strukturon kun multaj nepagantaj membroj."}, {"text_idx": "#000256", "text": "La nuna g\u0302enerala sekretario, Konstanze Scho\u0308nfeld, raportis ke TEJO havas kompletajn datumojn nur pri kvin landaj sekcioj (Brazilo, C\u0302eh\u0302io, Katalunio, Nederlando, Slovakio). S\u0302i agnoskis, ke iuj homoj membras en pluraj asocioj kaj tial povis esti kalkulitaj pli ol unufoje. Oni lau\u0306 s\u0302i strebas forstreki duoblaj\u0302ojn, sed ne c\u0302iam sukcesas."}, {"text_idx": "#000257", "text": "Ankau\u0306 la nunan takson pri la membrokvanto TEJO ne volas publike diskonigi ekster Esperantujo. La c\u0302efa kialo s\u0302ajne estas la membreco de TEJO en Forumo Junulara Eu\u0306ropa. Membreco en tiu organizo helpas al TEJO ricevi subvenciojn, sed por plu resti membro, TEJO principe devus havi minimume kvin mil membrojn en Eu\u0306ropo."}, {"text_idx": "#000261", "text": "Pli frue Libera Folio raportis, ke Le\u0301on Kamenicky\u0301 estas elektita kiel la nova prezidanto de TEJO. Veronika Venislovas estis elektita kiel kasisto kaj Rogier Huurman kiel g\u0302enerala sekretario. Cyprien Guiya, kiu estis forpelita de IJK 2018 pro seksg\u0302enado al alia partoprenanto, retiris sian kandidatig\u0302on."}, {"text_idx": "#000264", "text": "la individuaj membroj de UEA, kiuj ag\u0302as ne pli ol 35 jarojn je la komenco de la jaro."}, {"text_idx": "#000265", "text": "la aligitaj membroj de UEA, kiuj ag\u0302as ne pli ol 35 jarojn je la komenco de la jaro."}, {"text_idx": "#000266", "text": "kiuj ag\u0302as g\u0302is inkluzive 35 jarojn je la komenco de la jaro;\nkiuj ne estas individuaj au\u0306 aligitaj membroj; kaj\npor kiuj la koncerna landa au\u0306 faka sekcio pagis kotizon egalan al la kotizo por aligita membreco de UEA."}, {"text_idx": "#000267", "text": "kiuj ag\u0302as g\u0302is inkluzive 35 jarojn je la komenco de la jaro;\nkiuj ne estas individuaj, asociaj au\u0306 aligitaj membroj; kaj\ndeklaras sian volon ig\u0302i juna amiko de Esperanto; au\u0306\nestas membroj de la unuopaj landaj au\u0306 fakaj asocioj por kiuj:\nla koncerna landa au\u0306 faka sekcio ne pagas kotizon al TEJO\nla koncerna landa au\u0306 faka sekcio ne ricevas kotizon; au\u0306\nestis individua membro, sed la membreco eksvalidig\u0302is pro nepagado de kotizo sen eksplicita peto je eksmembrig\u0302o"}, {"text_idx": "#000268", "text": "deklaras sian volon ig\u0302i juna amiko de Esperanto; au\u0306\nestas membroj de la unuopaj landaj au\u0306 fakaj asocioj por kiuj:\nla koncerna landa au\u0306 faka sekcio ne pagas kotizon al TEJO\nla koncerna landa au\u0306 faka sekcio ne ricevas kotizon; au\u0306\nestis individua membro, sed la membreco eksvalidig\u0302is pro nepagado de kotizo sen eksplicita peto je eksmembrig\u0302o"}, {"text_idx": "#000269", "text": "la koncerna landa au\u0306 faka sekcio ne pagas kotizon al TEJO\nla koncerna landa au\u0306 faka sekcio ne ricevas kotizon; au\u0306\nestis individua membro, sed la membreco eksvalidig\u0302is pro nepagado de kotizo sen eksplicita peto je eksmembrig\u0302o"}, {"text_idx": "#000271", "text": "C\u0302u TEJO havas 25.000 membrojn?\nTEJO: La esploro de EU ne havos konsekvencojn\nTEJO donos \u201dproksimuman informon\u201d pri la nekonata membronombro de la asocio"}, {"text_idx": "#000273", "text": "Le\u0301on Kamenicky\u0301 estas elektita kiel la nova prezidanto de TEJO. Veronika Venislovas estis elektita kiel kasisto kaj Rogier Huurman kiel G\u0302enerala Sekretario. Cyprien Guiya, kiu estis forpelita de IJK 2018 pro seksg\u0302enado al alia partoprenanto, retiris sian kandidatig\u0302on."}, {"text_idx": "#000276", "text": "\u2013 Nun mi havas monaton por plani mian estraran jaron, kaj mi honeste antau\u0306g\u0302ojas kunlabori kun la aliaj estraranoj kiel ekzemple la j\u0302uselektita G\u0302enerala Sekretario Roc\u0302jo kaj nova Kasistino Veronika. Mi esperas ke ni povus dau\u0306rigi en la bona laboro de la pasinta Estraro kaj mi aparte s\u0302atus okupig\u0302i pri la kampoj de Eksteraj Rilatoj, EU-subvencioj kaj rilatoj kun UEA."}, {"text_idx": "#000278", "text": "\u2013 Mi g\u0302ojatendas ekkunlabori kun Felic\u0302a por certigi glatan transdonon de konoj kaj garantii kontinuecon de la ofico. Mi s\u0302atus ankau\u0306 gratuli al miaj jam elektitaj kunestraranoj, Le\u0301on kaj Roc\u0302jo, mi antau\u0306g\u0302ojas kunlaboron kun ili."}, {"text_idx": "#000280", "text": "\u2013 Unuavice mi zorgos pri la esencaj taskoj de g\u0302enerala sekretario, do g\u0302ustatempa okazigo de voc\u0302donoj, anoncoj kaj kunsidoj, kaj pri bona dokumentado de c\u0302io. Specife en la eliranta estraro ni nun komencas krei instrukciojn pri c\u0302iu rolo en la estraro, kaj mi s\u0302atus vidi vastigon de tiu projekto, por helpi glatan funkciadon de TEJO-estraro ankau\u0306 en malpli fortaj periodoj.\u201d"}, {"text_idx": "#000281", "text": "La mandatperiodo de la la nova estraro komencig\u0302os je la 1-a de septembro kaj dau\u0306ros por unu jaro."}, {"text_idx": "#000282", "text": "TEJO starigas tri novajn laborgrupojn pri Dau\u0306ripoveco, Egaleco kaj Membronombro. TEJO ne oficiale publikigas kiom da membroj g\u0302i havas kaj la celo de la laborgrupo estas \u201cellabori strategion por kreskigi la membronombron kaj trovi manieron mastrumi la datumojn.\u201d En la komitatkunsido en Januaro 2020 la komitato petis ke la estraro prezentu planon kiel kreskigi la kvanton de membroj, ne estas klare pri kio okazis progreso dum la pasintaj 18 monatoj."}, {"text_idx": "#000283", "text": "Retiris sian kandidatig\u0302on Cyprien Guiya, komitatano A por Benino. Tiu informo ne estis anoncita publike, sed tion eblas konkludi lau\u0306 nova versio de la raporto de Elekta Komisiono, kiu estis preskau\u0306 la sama kiel la unua versio, krom ke c\u0302iu mencio de Cyprien malaperis kaj la aldono de la frazo \u201calia kandidato rezignis pro polemiko en la Komitata Listo.\u201d"}, {"text_idx": "#000284", "text": "Antau\u0306 la publikigo de la koncerna artikolo en Libera Folio, venis nur unu komento en la komitata retlisto pri la kandidatig\u0302o de Cyprien, de komisiito Ana Ribeiro. Poste, Marko Konijnenberg, komitatano A por Nederlando, esprimis sian subtenon por Ana kaj skribis:"}, {"text_idx": "#000285", "text": "\u201cGravas agnoski erarojn kaj gravas rebonvenigi tiujn homojn kiuj plene agnoskis ilin. Sed, c\u0302u refoje elekti al la Estraro? Kion tio montrus al la mondo, al niaj membroj, al tiu kurag\u0302a knabino kiu malsilentis dum nia IJK en Badajoz en 2018?\u201d"}, {"text_idx": "#000287", "text": "Querino Neto, komitatano C\u0302, atentigis ke en simila situacio \u201cla respondo de la Komitato antau\u0306 same malbona konduto (c\u0302u pli grava, c\u0302u malpli grava, mi ne scias) de alia(j) aktivulo(j) de TEJO, estis simple nula\u201d kaj \u201cSe ni nur vigle kaj fervore kontrau\u0306staras Cyprien kaj ne la aliajn kiuj same kondutis, c\u0302u vere ni estas koheraj?\u201d"}]